OpenLLM-France/wikimedia huggingface dataset:
# Festa del Mercat a la plaça d'Amposta

La Festa del Mercat a la plaça d'Amposta és una festa de recreació històrica i cultura popular que s'hi celebra cada any al mes de maig. Rememora la vida de la capital del Montsià i les Terres del'Ebre de principi de segle xx. En col·laboració amb la població, els comerços i les entitats es recrea l'ambit de la ciutat a l'entorn del mercat de queviures i productes artesans de la darreria del segle xix fins als anys vint del segle xx. El 2020 per la pandèmia de la covid es va suspendre la festa, i a l'edició de 2021 va caldre limitar l'aforament com a mal menor per poder celebrar-la.
Naix l'any 2008 per commemorar el centenari de la concessió del títol de ciutat a Amposta a partir del Reial Decret signat pel rei Alfons XIII, i amb Juan de la Cierva y Peñafiel com a ministre de Governació, en data 19 de maig de 1908. A principi del segle xx, Amposta era una vila eminentment agrícola i de poc més de quatre mil habitants. En aquells moments Joan Palau i Miralles (1867-1936), de partit polític dinàstic, n'era alcalde.
L'atorgament del títol de ciutat coincideix amb un període de gran progrés a Amposta, en què el municipi experimenta un creixement urbanístic, econòmic i social molt important. La població va arribar a 4.959 habitants el 1910. La construcció del canal de la Dreta de l'Ebre i la colonització i posada en conreu dels terrenys del Delta. L'agricultura (arròs, oliveres, garrofers, vinya i els cereals). L'arròs era l'ànima de l'economia local.

## La festa

Per uns dies als maig es viu a Amposta l'època de gran expansió i s'homenatge tothom que hi va contribuir amb el seu esforç i deler.
Hi ha activats festives amb bandes de música, dianes de dolçaina i tabal, cercaviles-passacarrers, concerts de bandes de música, corals, jotes, jocs tradicionals, visites guiades, tallers, exposicions, espectacles de teatre, circ, música i dansa, cinema mut… activitats al carrer i en locals socials, totes inspirades en l'Amposta de la primeria del segle xx.
Al mercat de parades d'artesans, oficis tradicionals i queviures, es recreen les parades ambulants del mercat de començament del segle xx, a les places i carrers del nucli antic.

## Referències

* ↑ «Amposta celebra la II Festa del Mercat a la Plaça». Sàpiens, 13-05-2019.
* 1 2 «La Festa del Mercat a la Plaça d'Amposta recupera la presencialitat amb un centenar d'activitats». Imaginaràdio, 21-04-2022. [Consulta: 22 novembre 2022].
* ↑ «L'Ajuntament d'Amposta suspèn la dotzena Festa del Mercat a la Plaça». La Vanguardia, 06-04-2020.
* ↑ de la Clerva y Peñafiel, Juan «Real Decreto» (en castellà). Butlletí Oficial de l'Estat, 142, 21-05-1908, pàg. 878.
* ↑ Farnós Bel, Àlex. Amposta 1908, crònica d'un temps : memòria de 100 anys de ciutadania. Amposta: Ajuntament d'Amposta & Museu Comarcal del Montsià, 2009, p. 97. ISBN 84-920239-1-0.

## Enllaços externs

* Festa del Mercat a la plaça d'Amposta - Lloc web oficial
* «Festa del Mercat a la Plaça d’Amposta» (vídeo). Filmsnòmades. [Consulta: 21 novembre 2022].
# Villarquemado

Villarquemado és un municipi d'Aragó situat a la província de Terol i enquadrat a la comarca de la Comunitat de Terol. Està situat a 24 km de la capital, Terol. Té 904 habitants (2012) i té una extensió de 56,43 km². La seva densitat de població és de 16,66 hab / km².

## Orígens històrics

Poc se sap dels orígens de Villarquemado. Segons la tradició popular, aquest resulta anterior a la dominació àrab, moment en el qual rebia el nom de Villahermosa de les Tres Torres. Popularment es creu que la denominació actual sorgeix després d'una invasió musulmana que va destruir la majoria d'edificacions de la localitat. El que sí que sabem és que la primera referència documental a l'existència de Villarquemado la trobem datada el 31 d'octubre de 1192 en un document pel qual Lope de Barea deixa a Santa María de Perales una herència en el llogaret de “Villar cremado”. Fins a la seva dissolució, Villarquemado va pertànyer a la Comunitat de Llogarets de Terol, integrant-se en la sesma del Riu Cella. A partir d'aquest moment passa a pertànyer successivament en la sobrecullida de Montalbán (1488-1495), a la sendera de Montalbán (1646) i al "corregimiento" de Terol (1711-1833). En 1785 passa de ser considerada llogaret a lloc, rang que manté fins a 1834, any en el qual es constitueix com a Ajuntament, primer del partit judicial de "Albarracín" i, a partir de 1965 del de Terol. Altres nuclis urbans històrics del terme municipal de Villarquemado són els caserius de "El Apeadero", "Molino" i "Venta Pelada", tots ells de petita entitat i deshabitats en l'actualitat.

## Referències

* ↑ http://www.villarquemado.es/InternetRural/Villarquemado/home.nsf/documento/origenes_historicos Arxivat 2013-07-16 a Wayback Machine.
# Club Korfbal L'Autònoma

El Club Korfbal L'Autònoma (CK L'Autònoma) va ser un club de korfbal català, fundat l'any 1996. Nascut gràcies a l'empenta d'un grup d'estudiants de la Universitat Autònoma de Barcelona, és considerat com un dels clubs destacats de corfbol a Catalunya. Entre d'altres d'èxits, va aconseguir cinc Lligues catalanes (1998, 1999, 2002, 2003, 2004) i quatre Copes de Catalunya (1999, 2001, 2003, 2004). També va participar en diferents edicions de la Copa d'Europa, destacant la sisena posició aconseguida el 2004. Al final d'aquella temporada, una gran part d'aquest equip va servir de base per crear el Club Korfbal Vacarisses.

## Palmarès

* 5 Lliga Catalana de corfbol: 1997-98, 1998-99. 2001-02, 2002-03, 2003-04
* 4 Copa Catalunya de corfbol: 1998-99, 2000-01, 2002-03, 2003-04

## Referències

* ↑ «Club Korfbal L'Autònoma». Enciclopèdia de l'esport català. Barcelona: Grup Enciclopèdia Catalana.
* ↑ «L'Autònoma, campió de la Lliga Catalana de Korfbal». El Mundo Deportivo, 21-06-2002.
* ↑ «L'Autònoma s'emporta la Lliga Catalana i aconsegueix el doblet». Lamalla.cat, 26-05-2003.
* ↑ «Bellaterra s'ha fet amb la copa». El Mundo Deportivo, 08-01-1999.
* ↑ «El CK Autònoma no dona opcions». El Mundo Deportivo, 19-01-2001.
* ↑ «El CK Autònoma guanya la Copa Catalana». El Mundo Deportivo, 02-01-2004.
* ↑ «Bon paper de l'Autònoma a l'Europeu de clubs». El Mundo Deportivo, 16-01-2004.
# 149

El 149 (CXLIX) fou un any comú començat en dimarts del calendari julià.

## Esdeveniments

* Inici de la construcció del circ romà d'Arle.

## Referències

* ↑ Pignol, S. «Les "jeux olympiques" d'Arles ont-ils eu lieu ?» (en francès). La Provence, 19 agost 2016. [Consulta: 24 setembre 2023].
# FK Dimitrovgrad

El FK Dimitrovgrad és un club de futbol búlgar de la ciutat de Dimitrovgrad.

## Història

El club es va fundar l'any 1967 a partir de la fusió de dos clubs rivals locals, el FC Himik i el FC Minyor. L'any 1986 ascendí per primer cop a la primera divisió búlgara. La temporada 2000-01 guanyà la Copa de la Lliga de Futbol Amateur, amb el nom de FC Siera.

## Palmarès

* Copa de la Lliga de Futbol Amateur:
** 2000-01

## Referències

* ↑ Perfil a bgclubs.eu
# Viatge al centre de la Terra

«Viatge al centre de la Terra» té aquests significats:
* Literatura: Viatge al centre de la Terra (novel·la), novel·la de ciència-ficció i aventures, escrita el 1864 per Jules Verne
* Cinema:
** Viatge al centre de la Terra (pel·lícula de 1959), pel·lícula estatunidenca dirigida per Henry Levin
** Viatge al centre de la Terra (pel·lícula de 1976), pel·lícula espanyola dirigida per Juan Piquer Simon
** Viatge al centre de la Terra (pel·lícula de 2008), pel·lícula en 3D adaptada de la novel·la homònima de Jules Verne
# Club Korfbal Vacarisses

El Club Korfbal Vacarisses (CK Vacarisses) és un club de corfbol català, fundat l'any 2004, amb la base de l'antic equip de l'Autònoma, campió de Lliga fins aleshores. És un dels equips que ha aconseguit més títols en competicions catalanes: ha disputat diverses vegades la Copa d'Europa i ha aconseguit classificar-se per la fase final a l'edició de l'any 2010. L'equip sènior participa des de la seva fundació a la Lliga Nacional de la Lliga Catalana de Korfbal. També compta amb un equip filial, el Vacarisses B, que competeix a la Segona Divisió, així com un equip júnior.

## Palmarès

* 6 Lliga Catalana de corfbol: 2004-05, 2005-06, 2006-07, 2007-08, 2008-09, 2009-10
* 4 Copa Catalunya de corfbol: 2004-05, 2005-06, 2007-08, 2008-09

## Referències

* ↑ «Club Korfbal Vacarisses». Enciclopèdia de l'esport català. Barcelona: Grup Enciclopèdia Catalana.
* ↑ «El Club Corfbol Vacarisses disputarà lEuro Cup' per tercera vegada consecutiva». 3cat24.cat, 27-09-2007.
* ↑ «El CK Vacarisses a la fase final de l'Europa Cup». Avui, 01-10-2010.
* ↑ «El Vacarisses fa història aconseguint l'accés a la fase final de l'Europa Cup». EsportCatala, 28-09-2010. Arxivat de l'original el 2010-10-05. [Consulta: 6 novembre 2010].
* ↑ «El CK Vacarisses, classificat per a la fase final de l'Europa Cup». Terrassadigital, 30-09-2010.
* 1 2 «C.K. Vacarisses». Federació Catalana de Korfbal. Arxivat de l'original el 2013-01-01. [Consulta: 24 desembre 2011].
# Vilma Hugonnai

Vilma Hugonnai, comtessa de Szentgyörgy (Nagytétény, avui part de Budapest, 30 de setembre de 1847 - Budapest, 25 de març de 1922), fou la primera metgessa hongaresa.

## Biografia

Fou la cinquena dels fills del comte Kálmán Hugonnai i de Riza Pánczély. Casada el 1865 amb György Szilassy, un propietari ric amb qui va congeniar escassament, tingué tres fills, i la mort d'un d'ells a l'edat de sis anys desvetlà en ella l'interés per la pediatria. El 1869, assabentada que les dones podien incriure's en la Universitat de Zúric, obtingué del marit el permís preceptiu per a matricular-s'hi, però cap ajuda econòmica. A Zúric visqué en circumstàncies difícils, però el 1872 va poder començar a estudiar medicina i esdevingué assistent d'infermeria d'un professor d'aquesta facultat. Publicà dos articles: un sobre traqueotomia i diftèria i un altre sobre el tractament de les cremades, i obtingué el doctorat el 1879. En tornar a Hongria, no podia exercir la seua carrera perquè, essent dona, l'administració hongaresa es negava a reconéixer la seua graduació de Zuric; només li fou permés treballar oficialment de comare, i d'aquesta manera es veié forçada a tractar una gran multitud de pacients per poder mantenir-se, ja que el matrimoni amb Szilassy es dissolgué definitivament. El 1887 es casà de nou, amb Vince Wartha, un químic famós, professor de la Universitat Tècnica. El 1897, el ministeri d'Educació va acceptar per fi el seu títol i ja va poder actuar com a metgessa. A partir de llavors desenvolupà una intensa labor investigadora que reportà progressos importants a la medicina hongaresa, principalment pel que fa a l'atenció mèdica a les dones i a la criança dels nens, i alhora contribuí a millorar l'estatus de les dones reclamant una reforma escolar en favor d'aquestes i promovent el seu accés a la universitat. La primera metgessa que es va titular a Hongria va ser Sarolta Steinberger, el 1900. Amb tot, fins al 1913 no se'ls permeté la pràctica mèdica sense la supervisió d'un metge masculí.

## Referències

* ↑ Völgyes, Iván; Nancy Völgyes. The liberated female: life, work, and sex in socialist Hungary. Boulder: Westview Press, 1977, p. 9. ISBN 9780891588153.
* ↑ Uglow, Jennifer S.; Maggy Hendry. The Northeastern Dictionary of Women's Biography. UPNE, 1999, p. 268. ISBN 9781555534219.
* ↑ «Hugonnai Vilma, az első magyar orvosnő». Doksi.hu. (Vilma Hugonnai, la primera metgessa hongaresa). [Consulta: 8 agost 2017].
# Riu Sarria

El Sarria, també anomenat Oribio en una part del seu recorregut, és un riu de la província de Lugo, a Galícia. És afluent del riu Neira, que és afluent del Miño.
El seu topònim significa "corrent fluvial" i ha donat nom a un municipi, una comarca, un comtat, una jurisdicció, un marquesat, dos monestirs, un partit judicial, una terra, una vila i diverses parròquies. Té 57 km de longitud i drena 309 km² de superfície.
Es forma amb les aigües que baixen des dels Montes da Meda, Oribio i Albela, al municipi de Triacastela. Després passa pel municipi de Samos, pel de Sarria i posteriorment fa de límit entre els d'O Páramo i Láncara. En aquest últim desemboca al Neira a prop d'A Pobra de San Xiao.

## Referències

* ↑ 121 atlas de España (en castellà). Madrid: Aguilar, S.A. De Ediciones, 1973. ISBN 9788403420984.
* ↑ «Datos geográficos y toponimia. Hidrografía» (en espanyol europeu). Instituto Geográfico Nacional. [Consulta: 7 gener 2023].
* ↑ «Mapa Hidrogeológico de España a escala 1:1.000.000» (en castellà). Instituto Geológico y Minero de España. [Consulta: 7 gener 2023].
# Advance and Follow

Advance and Follow és el primer disc del grup de música electrònica VNV Nation. Fou publicat el mes de desembre del 1995.
Cinc anys després de l'aparició de l'EP "Strength of Youth", va aparèixer el primer disc de VNV Nation, encara format únicament per Ronan Harris, i que mostra la influència de grups clàssics d'EBM com Front 242 o DAF, comprovable en temes com "After fire" o "Cold". L'ús d'elements orquestrals va donar un toc èpic a algunes peces del disc, com "Anthem" o "Amhrán Comhrac".
L'àlbum va ser remasteritzat posteriorment el 2001; la nova versió incorpora alguns retocs a la producció i, a més, cinc temes extra.

## Temes

* Anthem – 2:05
* After fire – 5:40
* Frika – 5:55
* Serial code – 2:45
* Serial killer – 6:30
* Cold – 4:34
* Amhrán Comhrac (en irlandès, "camp de batalla") – 3:54
* Requiem QCN – 5:05
* Outremer – 5:32
* Fiume – 2:55
Temes extra:
* Aftershock (Remescla d'"After fire") – 4:57
* Serial killer (Tormented) – 5:35
* Circling overland (versió de Front 242) – 4:58
* DSM02 (versió de Front 242) – 5:49
* After fire (Storm) – 5:42

## Enllaços externs

* http://www.vnvnation.com/Webfiles/products.htm
* http://www.discogs.com/release/346216
# FK Dunav Ruse

El FK Dunav Ruse (en búlgar: ФК Дунав Русе) és un club de futbol búlgar de la ciutat de Ruse. El seu nom, Dunav, significa Danubi (en búlgar: Дунав, Dunav).

## Història

El club té les arrels el 1919. L'actual club nasqué l'any 1949. El club s'ha anomenat successivament:
* 1949 Dunav (fusió dels clubs Partizanin, Lokomotiv i Rusenets)
* 1949 DSO Torpedo
* 1957 FD (Fizkulturno Druzhestvo) Dunav
* 1967 TDFS (Transportno Druzhestvo za Fizkutura i Sport) Dunav
* 1984 DFS (Druzhestvo za Fizkultura i Sport) Dunav
* 1989 FK Dunav
* 1997 FK Dunav Rakovski (en unir-se a Rakovski)
* 1998 Dunav '98
* 1999 PFK Dunav (en unir-se a OFK Dunav '56)
* 2004 FK Dunav
El seu principal èxit és la final del campionat búlgar de l'any 1937. També fou finalista de la copa els anys 1938, 1939, 1941 i 1962.

## Referències

* ↑ «Còpia arxivada». Arxivat de l'original el 2016-03-03. [Consulta: 18 juliol 2008].

## Bibliografia

* Paytashev, Rumen. Svetovna Futbolna Entsiklopediya (en búlgar). Sofia: KK Trud, 2001, p. 126. ISBN 954-528-201-0.

## Enllaços externs

* Web oficial
* Bul-foot.org - Dunav (Ruse)
# Viatge al principi del món

Viatge al principi del món (títol original: Viagem ao Princípio do Mundo) és una pel·lícula portuguesa dirigida per Manoel de Oliveira, estrenada l'any 1997. És l'últim film de Marcello Mastroianni. Ha estat doblada al català.

## Argument

Un director portuguès contracta a un actor francès per a una coproducció franco-portuguesa. El pare de l'actor, d'origen portuguès, va morir quan era petit, de manera que l'actor va ser educat per la seva mare, que era francesa. Així, Alfonso arriba a Portugal per treballar en un film que es roda al nord del país. Desitjant conèixer el poble que havia abandonat el seu pare seixanta anys més abans, marxa, acompanyat de Manoel, el seu director, de Judite i Duarte, els seus col·legues de treball. En el transcurs del trajecte es creuen dos relats: el de Manoel evocant la seva pròpia infantesa i el d'Afonso i les tribulacions del seu pare.

## Repartiment

* Marcello Mastroianni: Manoel
* Jean-Yves Gautier: Afonso
* Leonor Silveira: Judite
* Diogo Dória: Duarte
* Isabel de Castro: Maria Afonso
* Cécile Sanz de Alba: Christina
* José Pinto: José Afonso
* Adelaide Teixeira: Senhora
* Isabel Ruth: Olga

## Premis

* 1997: Canes: Premi de la Crítica internacional
* 1997: Premis del Cinema Europeu: Premis FIPRESCI

## Referències

* ↑ «Viatge al principi del món». esadir.cat.
* ↑ «Viagem ao Princípio do Mundo». Allociné.
# Club Lemos

El Club Lemos és un club de futbol gallec de la ciutat de Monforte de Lemos, a la província de Lugo. Fundat el 1924 juga actualment a la Preferent Galícia.

## Història

Es va fundar a Monforte de Lemos el 19 d'abril de 1924. Des de llavors ha jugat un total de 51 temporades a Tercera divisió, i és un dels clubs amb més participacions en la categoria. A la temporada 2001-02 va jugar la promoció d'ascens a Segona B sense èxit. Des de la temporada 2007-08 en què va descendir a Preferent el Lemos no ha tornat a jugar a Tercera. Fins i tot, ha arribat a jugar diverses temporades a la Primera Galícia.

## Dades del club

* Temporades a 1a: 0
* Temporades a 2a: 0
* Temporades a 2aB: 0
* Temporades a 3a: 51
* Millor posició a 3a: 3r (temporada 1987-88)
* Participacions en la Copa del Rei: 5

## Palmarès

* Serie A (1): 1935-36
* Serie B (2): 1931-32, 1933-34
* Preferent Autonòmica/Serie A Regional (4): 1948-49, 1958-59, 1969-70, 1986-87
* Primera Autonòmica (1): 2011-12
* Campionat Gallec d'Aficionats (1): 1943-44
* Copa Galícia (1): 1963-64

## Referències

* 1 2 «El Lemos cumple un siglo en el 2024» (en castellà), 29-12-2020. [Consulta: 30 desembre 2020].
# Evadale

Evadale és una concentració de població designada pel cens dels Estats Units a l'estat de Texas. Segons el cens del 2000 tenia 1.430 habitants.

## Demografia

Segons el cens del 2000, Evadale tenia 1.430 habitants, 537 habitatges, i 407 famílies. La densitat de població era de 32,4 habitants per km².
Dels 537 habitatges en un 36,5% hi vivien nens de menys de 18 anys, en un 64,2% hi vivien parelles casades, en un 8,8% dones solteres, i en un 24,2% no eren unitats familiars. En el 20,9% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,1.
Per edats la població es repartia de la següent manera: un 29,1% tenia menys de 18 anys, un 8% entre 18 i 24, un 28,3% entre 25 i 44, un 22,5% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 92,8 homes.
La renda mediana per habitatge era de 30.781 $ i la renda mediana per família de 36.813 $. Els homes tenien una renda mediana de 33.438 $ mentre que les dones 18.333 $. La renda per capita de la població era de 13.906 $. Aproximadament el 12,7% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Evadale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Evadale». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Vilma von Voggenhuber

Vilma von Voggenhuber (Budapest (Hongria), 17 de juliol de 1841 o 1845 - Berlín (Alemanya), 11 de gener de 1888), fou una soprano dramàtica alemanya.
Va estudiar amb el mestre Peter Stoll i debutà en el teatre Nacional de Budapest el 1862 amb un èxit extraordinari, adquirint gran fama arreu d'Àustria i Alemanya, països en els quals actuà quasi sempre, com a soprano dramàtica. Durant molts anys actuà en els teatres imperials de Viena i Berlín, distingint-se com intèrpret excepcional de les obres wagnerianes. En celebra-se a Berlín la primera representació de Tristan und Isolde va rebre de mans de l'emperador el nomenament de cantatriu de la cambra reial, càrrec que conservà fins a la seva mort.
Estava casada amb el cantat d'òpera i professor de cant Franz Krolop.

## Bibliografia

* Enciclopèdia Espasa, vol. 69, pàg. 892. (ISBN 84-239-4569-3)
# Advanced Composition Explorer

L' Advanced Composition Explorer (ACE) és una nau espacial robòtica que forma part del Programa Explorer de la NASA. Va ser llançada el 25 d'agost de 1997 i té com a objectiu principal estudiar el vent solar. A partir de les partícules obtingudes es pot comprendre millor la composició de la matèria dels meteorits i dels diferents cossos del Sistema Solar. També s'han analitzat els diferents moviments d'acceleració de les partícules, fet que ajuda a entendre el model físic vigent, a partir de les dades extretes de les explosions d'estrelles a la galàxia, que envien onades ionitzades a grans distàncies i són recollides pels aparells de mesura d'ACE.

## Referències

* ↑ Pàgina web de la missió
* ↑ Stone, E.C.; Frandsen, A.M.; Mewaldt, R.A.; Christian, E.R.; Margolies, D.; Ormes, J.F.; Snow, F. «The Advanced Composition Explorer». Space Science Reviews, Vol. 86, Núm. 1, 01-07-1998, pàg. 1–22. DOI: 10.1023/A:1005082526237. ISSN: 1572-9672 [Consulta: 23 juliol 2016].
* ↑ O’Neill, P.M. «Badhwar–O’Neill galactic cosmic ray model update based on advanced composition explorer (ACE) energy spectra from 1997 to present». Advances in Space Research, Vol. 37, Núm. 9, 2006, pàg. 1727–1733. DOI: 10.1016/j.asr.2005.02.001. ISSN: 1879-1948 [Consulta: 23 juliol 2016].
# Filosa

Una filosa és una eina utilitzada per a filar. Està dissenyat per subjectar les fibres sense filar, mantenint-les desenredades facilitant així el procés de filatura. S'utilitza més habitualment per subjectar lli i de vegades llana, però es pot utilitzar per a qualsevol tipus de fibra. La fibra s'embolica al voltant de la filosa i es lliga al seu lloc amb un tros de cinta o corda. En alguns països, el color de la cinta indica l'estat de matrimoni de la persona que l'utilitza. Consisteix en un bastó, generalment de canya, acabat per un cap on s'enrotlla la floca que es vol filar.
A l'Europa occidental, hi havia dues formes comunes de filoses, depenent del mètode de filatura. La forma tradicional és un bàcul subjectat sota el braç mentre s'utilitza un fus (vegeu la il·lustració de la figura). Fa uns 3 peus (0.9 m) llarg, subjectat sota el braç esquerra, amb la mà dreta utilitzada per extreure'n les fibres. Aquesta versió és la més antiga de les dues, ja que l'ús dels fusos és anterior al de les filadores amb roda.
També es pot muntar una filosa com a accessori a una màquina filadora. A la filadora, es col·loca al costat de la bobina, on és a l'abast de la treballadora. Aquesta versió és més curta, però no difereix de la versió que acompanya el fus.
En canvi, la filosa tradicional russa, utilitzada tant amb filadores com amb fusos, té forma de L i consta d'un tauler horitzontal, conegut com a dontse (rus: донце ), i una peça vertical plana, sovint en forma de rem, a la cara interior de la qual es lligava o clavava el feix de fibres. La filadora s'asseia al dontse, amb la peça vertical de la filosa a la seva esquerra, i anava traient les floques amb la mà esquerra. La filosa sovint estava detalladament esculpida i pintada i era un element important de l'art popular rus.

## Vegeu també

* Filadora
* Fus (tèxtils)
* Fusaiola

## Referències

* ↑ «The Sojourning Spinner» (en anglès). [Consulta: 4 juliol 2023].
* ↑ "Distaff." The Oxford English Dictionary. 2nd ed. 1989.
* ↑ Error: hi ha títol o url, però calen tots dos paràmetres.«» (en rus). narodko.ru. [Consulta: 2 desembre 2010].
# Ventenata

Ventenata és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* V. dubia
(vegeu-ne una relació més exhaustiva a Wikispecies)

## Sinònims

Gaudiniopsis (Boiss.) Eig, Gaudinopsis (Boiss.) Eig, Heteranthus Borkh., Heterochaeta Besser ex Schult. & Schult. f., Malya Opiz, Pilgerochloa Eig.

## Referències

* ↑ «Germplasm Resources Information Network, consultada 27.06.08». Arxivat de l'original el 2014-02-01. [Consulta: 27 juny 2008].